-હાઈબ્લડ પ્રેશર, શારીરિક કસરતનો અભાવ, સ્મોકિંગ વગેરેના કારણે રક્તવાહિનીઓ સંકોચાઈ જાય છે, જેના કારણે અલ્ઝાઈમર અને વાસ્ક્યુલર ડિમેન્શિયા થવાનું જોખમ રહે છે. ખાસ કરીને જ્યારે ઉંમરના મધ્યસ્થ ભાગમાં હોઈએ ત્યારે સ્વસ્થ જીવનશૈલી અપનાવવાથી ડિમેન્શિયાનું જોખમ ઘટે છે. દરરોજ શારીરિક કસરત જેવી કે સાઈકલિંગ, સ્વિમિંગ, ચાલવાથી ફાયદો થાય છે. ઉપરાંત વજન નિયંત્રણમાં રાખવું, સ્મોકિંગ અને આલ્કોહોલના સેવનથી દૂર રહેવાથી ડિમેન્શિયાનું જોખમ ઘટે છે.